**ПРОЕКТ НА ИЗМЕНЕНИЕ НА ПЛАН-СМЕТКА ЗА ПРИХОДИТЕ И НЕОБХОДИМИТЕ РАЗХОДИ ЗА 2022 ГОДИНА ЗА ДЕЙНОСТИТЕ ПО ЧЛ. 66, АЛ. 1 ОТ ЗМДТ ПРИЕТА С РЕШЕНИЕ № 45, ВЗЕТО С ПРОТОКОЛ № 4 ОТ 24.02.2022 Г. НА ОБЩИНСКИ СЪВЕТ – ПЛОВДИВ**

**ВНОСИТЕЛ: ЗДРАВКО ДИМИТРОВ – КМЕТ НА ОБЩИНА ПЛОВДИВ**

**УВАЖАЕМИ ДАМИ И ГОСПОДА,**

Настоящият проект на изменение на План-сметка за приходите и необходимите разходи за 2022 година за дейностите по чл. 66, ал. 1 от ЗМДТ се представя на обществеността с цел предоставяне на възможност за запознаване и представяне на становища и възражения, в изпълнение на изискването на чл. 66, ал. 3, т.2 от ЗМДТ, в срока по чл. 69, ал. 2 от АПК. Повторното му предствяне пред обществеността се налага, поради факта, че служебно е установена необходимостта от допълнителни промени, установени при изготвяне на отчет на натрупаните отчисления по чл. 64 от ЗУО от Община Пловдив през 2021 г. пред РИОСВ – Пловдив. След изготвянето на отчета на разходваните средства по Решение № 09-УО-78/25.03.2021 г. по чл. 20 от Наредба №7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци бе служебно установено, че при разпределянето на преходният остатък в План-сметката за 2022 г. е заложен по-голям размер на прихода от този приходоизточник. В следствие на това, е необходимо изменение в Приложение 2А *„Разпределение на преходния остатък от натрупаните отчисления по чл. 20 от Наредба № 7 oт 19.12.2013 г. по решения на РИОСВ – Пловдив, по План - сметка за приходите и за необходимите разходи за 2021 год. за дейностите по чл. 66, ал. 1 от ЗМДТ“.* Това изменение води до намаляване размера на прихода и съответно разхода предвиден в приложението по Решение на РИОСВ – Пловдив № 09-УО-78/25.03.2021 г. Предложената промяна не води до последващи промени в останалите предложения, неразделна част от План-сметка за приходите и необходимите разходи за 2022 година за дейностите по чл. 66, ал. 1 от ЗМДТ.

С Решение № 45, взето с Протокол № 4 от 24.02.2022 г. е приетаПлан-сметка за приходите и необходимите разходи за 2022 година за дейностите по чл. 66, ал. 1 от ЗМДТ.

При изготвянето на План – сметката за приходите и необходимите разходи за 2022 година един от основните моменти, различен от План-сметка за приходите и необходимите разходи за 2021 година за дейностите по чл. 66, ал. 1 от ЗМДТ бе осигуряването на средства за заплащане на дължимите от Община Пловдив отчисления по чл. 64 от ЗУО в пълен размер, съгласно Заповед № РД-6/11.01.22г., издадена на основание чл. 27, ал. 10, във връзка с чл. 27, ал.1, т.1 от Наредба №7/19.12.2013 год. за реда и начина за изчисляване и определяне размера на обезпеченията и отчисленията, изисквани при депониране на отпадъци, издадена от директора на РИОСВ - Пловдив. Съгласно същата Заповед, на Община Пловдив бе отказано намаляване на размера на дължимите отчисления по чл. 20, ал. 1, т. 1, във вр. с чл. 27, ал.1, т.1 от Наредба №7/19.12.2013 год.

С оглед изложеното, в План-сметката за приходите и необходимите разходи за 2022 година за дейностите по чл. 66, ал. 1 от ЗМДТ бяха осигурени, средства в размер на 7 691 503 лв. за покриване на пълният размер на дължимите отчисления. Средствата бяха осигурени от два приходоизточника в План-сметката, съответно: 5 566 500 лв. бяха включени в *Приложение № 1 - План-сметка за приходите и необходимите разходи за 2022 година за дейностите по чл. 66, ал. 1 от ЗМДТ с източник на финансиране такса „Битови отпадъци“* и 2 125 003 лв. включени в *Приложение № 1А–Разпределение на преходния остатък от 2021 г. от такса „Битови отпадъци“ по План-сметка за приходите и необходимите разходи за 2022 година за дейностите по чл. 66, ал. 1 от ЗМДТ.*  По този начин бе обезпечено заплащането на пълният размер на отчисленията по чл. 64 от ЗУО за цялата 2022 г. Заповед № РД-6/11.01.22г., на Директора на РИОСВ – Пловдив бе оспорена пред Министъра на околната среда и водите, който със свое Решение № 26/16.03.2022 г. я отмени и върна административната преписка на РИОСВ – Пловдив. В резултат, от директора на РИОСВ – Пловдив бе издадена нова Заповед №РД-69/04.04.2022 г. за намаляване размера на дължимите отчисления по чл.20, ал.1, т.1, във връзка с чл.27, ал.1, т.1 от Наредбата за 2022 година на Община Пловдив, съглано която Община Пловдив дължи за календарната 2022 год. намален размер от 50 % на дължимите отчисления.

За осигуряването на пълният дължим размер на отчисленията за 2022 г. и с цел през 2022 г. да не се завишава таксата битови отпадъци, за да не се затруднява допълнително населението на Община Пловдив в ситуация на тежка епидемична обстановка, довела след себе си и до финансова и икономическа криза, при изготвянето на план-сметката за 2022 г. не бяха предвидени някои от необходимите разходи за настоящата година. Бяха предвидени икономии в средствата за мониторинг и изпълнението на условията на Комплексно разрешително за обект РДНО с. Цалапица, както и в средствата за резервни части за обект ДНОИБРЗС с. Шишманци.

Заложените разходи за заплащане на пълният размер на дължими по чл. 64 от ЗУО отчисления в план-сметката следва да бъдат съобразени със Заповед №РД-69/04.04.2022 г. на директора на РИОСВ – Пловдив и да бъдат съответно намалени. Като последствие на изложеното възниква необходимостта от промяна в предвидените разходи за отчисления по чл. 64 от ЗУО, съответно в *Приложение № 1 - План-сметка за приходите и необходимите разходи за 2022 година за дейностите по чл. 66, ал. 1 от ЗМДТ с източник на финансиране такса „Битови отпадъци“* и *Приложение № 1А–Разпределение на преходния остатък от 2021 г. от такса „Битови отпадъци“ по План-сметка за приходите и необходимите разходи за 2022 година за дейностите по чл. 66, ал. 1 от ЗМДТ.* Съобразно начинът на определяне на такса битови отпадъци и разпоредбата на чл. 68 (1) от ЗМДТ, съгласно която не се допускат изменения на начина на определяне и на размера на таксата битови отпадъци в течение на годината, както и фактът, че преходният остатък от такса битови отпадъци за 2021 г. следва да бъде изразходен през 2022 г., следва чрез вътрешни компенсирани промени да се преразпределят разходите за вече недължимите 50% за отчисления впо чл. 64 от ЗУО.

Към момента на изготвянето на План-сметката за 2022 г. не бе приет бюджета на Република България и Община Плводив, съобразно което бе невъзможно да се определи точният размер на средствата за възнаграждения и издръжка на предприятията изпълняващи дейностите по чистота на територията на Община Пловдив. В допълнение, към онзи момент не бе възможно да се предвидят измеренията на настъпващата финансова и икономическа криза, довела до голям скок в цените на електроенергия, горива, стоки и суслуги.

С писмо постъпило в Община Пловдив на дата 27.05.2022 г. Предприятието за управление на дейностите по опазване на околната среда (ПУДООС) уведоми кмета на Община Пловдив, че на заседание на предприятието е прието на Община Плводив да се отпусне безвъзмездна финансова помощ за реализация на Проект „Депо за неопасни отпадъци, с. Шишманци, Община Раковски – Етап 3“.

В проекта за строеж на депото са предвидени четири основни етапа на изграждане, за всяка клетка по един. Към настоящия момент І и ІІ етапи са реализирани. Предмет на подаденото заявление е изпълнението на ІІІ етап.

Работният проект  на „Депо за неопасни твърди битови отпадъци – етап ІІІ ”   е готов, има издадено разрешение за строеж №109 от 04.11.2021 г. от Община Раковски, Област Пловдив, на база на което е започнала подготовката на терена. Клетки 1 и 2 вече са запълнени.

Съгласно Договорът между Община Пловдив и „Консорциум екологичен завод“ ДЗЗД изграждането на всяка следваща клетка трябва да започне преди запълване капацитета на предходната.

След изчерпването на капацитета на  клетка 2 на депото в с. Шишманци и с оглед на ограничените възможности на депото в с. Цалапица на практика община Пловдив и общините – членуващи в Регионално сдружение за управление на отпадъците - Пловдив ще изпитат остри затруднения при депонирането на своите битови отпадъци, а последиците от неизграждането на клетката ще са в изключително големи размери от екологична гледна точка.

В Националният план за управление на отпадъците  (НПУО) за периода 2021-2028 г. са   предвидени мерки за развитието на инфраструктурата, свързана с управлението на битовите отпадъци за постигане на целите за 2030 г. за рециклиране на отпадъците и намаляване на количествата на депонираните отпадъци. От самото си създаване предприятието в с. Шишманци отделя всички годни за рециклиране отпадъци. Само генерираните в процеса на преработката отпадъци, които нямат ценни свойства и не подлежат на рециклиране се депонират в Депо за неопасни отпадъци, което е интегрирана част от „Депо за неопасни отпадъци с Инсталация за биологично разграждане по закрит способ“, с. Шишманци. Технологията на третиране на битовите отпадъци отговаря на изискванията за спазване на йерархичния ред при управление на отпадъците, съгласно чл. 6, ал.1 на Закона за управление на отпадъците (ЗУО). Нещо повече:  с оглед осигуряване на нормалното функциониране на Регионалните системи за управление на отпадъците, за изброените по-горе общини, е необходимо да бъде осигурено депонирането на отпадъците, които се образуват при дейността на сепариращата инсталация и инсталацията за биологично разграждане по закрит способ и които не подлежат на рециклиране или оползотворяване.

Посочените обстоятелства правят още по-належащо решението на проблема с изграждане на етап ІІІ на депото за неопасни отпадъци в с. Шишманци. Забавянето на строителството на тази клетка може да доведе до непоправими екологични последици.

За реализирането на проекта Община Пловдив следва да осигури собствени средства за финансиране, в размер на **2 145 531, 52 лв.,** **от отчисления по чл. 64 от ЗУО.**

Съобразно одобреният времеви график за изпълнение на проекта, след одобряване на Заявлението за финансиране, дейностите по проекта следва да бъдат приключени в рамките от 4 (четири) до 6 (шест) месеца, което с оглед запълване на капацитета на Клетка № 2 на депото се цели да се постигне до краят на 2022 г. За да се случи това нещо, Община Пловдив следва да има осигурени предвидените собствени финансови средства в размер на **2 145 531, 52 лв.**

Община Пловдив не може да използва натрупаните средства от отчисления в набирателна сметка към РИОСВ – Пловдив на обект „Депо за неопасни отпадъци и инсталация за биологично разграждане по закрит способ“ - с. Шишманци за осигуряване на собственото финансиране по проекта. Тази възможност е неприложима поради следните причини: Средствата от натрупаните отчисления към момента и до края на 2022 г. в размер на 2 922 286лв., са предвидени за финансиране на услугата по преработка на отпадъци на обект „Депо за неопасни отпадъци и инсталация за биологично разграждане по закрит способ“- с. Шишманци, които са включени в Приложение 2 „ *За приходите и за необходимите разходи за 2022 година за дейностите по чл.66, ал.1 от ЗМДТ с източник на финансиране натрупаните отчисления по чл.64 от ЗУО.“,* от План-сметката за приходите и за необходимите разходи за 2022г. за дейностите по чл.66, ал.1 от ЗМДТ, приета с Решение № 45, Протокол №4 от 24.02.2022г. от Общински съвет - Пловдив. Със същото Решение № 45, , взето с протокол № 4 от 24.02.2022г., Общински съвет е одобрил тяхното разходване за услугата по преработка на отпадъци на обект „Депо за неопасни отпадъци и инсталация за биологично разграждане по закрит способ“- с. Шишманци.

За осигуряване на средствата за самофинансиране по проекта Община Пловдив може да използва част от средствата първоначално предвидени за заплащане в пълен размер на отчисления по чл. 64 от ЗУО.

Служебно бе установен и фактът, че в Приложение № 2 - План-сметка за приходите и необходимите разходи за 2022 година за дейностите по чл. 66, ал. 1 от ЗМДТ с източник на финансиране натрупаните отчисления по чл. 64 от ЗУОса включени средства за финансиране на «Промяна на комплексно разрешително №380-Н0/2009 и такса за издаване на комплексно разрешително на обект "Депо за неопасни отпадъци и инсталация за биологично разграждане по закрит способ", с. Шишманци», в размер на 40 000 лв. Така включеният разход не попада в кръга с изчерпателно изброените допустими за финансиране с натрупани отчисления по чл. 64 от ЗУО по по чл. 24, ал. 1 от Наредба №7 от 2013. В тази връзка за този разход следва да се осигури финансиране от друг приходоизточник от план-сметката, като той бъде премахнат от Приложение № 2.

Добавят се и средства за заплащане в пълен размер на доставените и фактурирани количества противообледенителни материали за почистването на уличните платна, площадите, алеите, парковете и другите територии от населените места, предназначени за обществено ползване, след приключване и отчитане на зимният сезон.

На практика, промяната в План-сметката за 2022 г., която Община Пловдив предлага е недостатъчните за определени дейности средства да се покрият от параграфи, сумите по които няма да бъдат усвоени до края на годината в следствие последвалото намаляване на размера на дължимите отчисления по чл. 64 от ЗУО.

С оглед гореизложеното, предлагаме следните промени в План-сметка за приходите и необходимите разходи за 2022 година за дейностите по чл. 66, ал. 1 от ЗМДТ:

**I. ПРИЛОЖЕНИЕ № 1 - ПЛАН-СМЕТКА ЗА ПРИХОДИТЕ И НЕОБХОДИМИТЕ РАЗХОДИ ЗА 2022 ГОДИНА ЗА ДЕЙНОСТИТЕ ПО ЧЛ. 66, АЛ. 1 ОТ ЗМДТ С ИЗТОЧНИК НА ФИНАНСИРАНЕ ТАКСА „БИТОВИ ОТПАДЪЦИ“ ПРИДОБИВА СЛЕДНИЯТ ВИД:**

 **1. *Разходи планирани в план-сметката за 2022 година за дейностите по чл.66, ал.1 от ЗМДТ, финансирани с приходите от такса „битови отпадъци”.***

Елементите, които формират разходната част на План-сметката от такса битови отпадъци, придобиват следният вид:

|  |  |
| --- | --- |
| *Осигуряване на съдове за съхраняване на битови отпадъци – контейнери, кофи и други* | * за съдове за битови отпадъци;
 |
| *Събиране, включително разделно на битовите отпадъци и транспортирането им до депата или други инсталации и съоръжения за третирането им*  | * ОП „Чистота”;
* Внесен ДДС, съгласно чл.163 а от ЗДДС;
* ОП „Траурна дейност”;
 |
| *Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл.60 и 64 от ЗУО* | * Обезпечения по чл.60 от ЗУО;
* Отчисления по чл.64 от ЗУО;
* Внесен ДДС, съгласно чл.163 а от ЗДДС;
* Експлоатация на обект „Регионално депо за неопасни отпадъци” – с.Цалапица;
* Инвеститорски контрол за обект „Регионално депо за неопасни отпадъци” – с.Цалапица;
* Контрол по обезвреждане на битовите отпадъци от община Пловдив (заплати, други възнаграждения и осигурителни плащания на кантарджии);
* За Проект „Депо за неопасни твърди битови отпадъци – етап ІІІ ”, финансиран от ПУДООС
* За промяна на комплексно разрешително №380-Н0/2009 и такса за издаване на комплексно разрешително на обект "Депо за неопасни отпадъци и инсталация за биологично разграждане по закрит способ", с. Шишманци
* Мониторинг и изпълнение на условията на комплексно разрешително за обект "Регионално депо за неопасни отпадъци" и др. с. Цалапица;
* За резервни части на обект "Депо за неопасни отпадъци и инсталация за биологично разграждане по закрит способ, с. Шишманци";
 |
| *Почистване на уличните платна, площадите, алеите, парковете и други населени места, предназначени за обществено ползване* | * ОП „Чистота”;
* ОП „Градини и паркове”;
* ОП „Траурна дейност”;
* Противообледенителни материали за почистването на уличните платна, площадите, алеите, парковете и други територии от населените места, предназначени за обществено ползване;
* Почистване и поддържане на дъждоприемните шахти;
* GPS устройства за контрол на техниката за зимно почистване и поддържане на пътната мрежа на територията на община Пловдив.
 |

Във връзка с увеличаването на разходите за издръжка на предприятията осъществяващи дейностите по чистота на територията на Община Пловдив, се увеличава размерът на дължимият данък по чл. 163а от ЗДДС. Увеличението е съобразно увеличението на разходите. Предвиденият разход се увеличава със 130 000 лв. и от 1 140 000 лв. става 1 270 000 лв.

За осигуряване заплащането на данъка по чл. 163а от ЗДДС е необходимо осигуряването на средства от същият приходоизточник „Сметосъбиране и сметоизвозване“.

За тази цел се използват част от плануваните средства за «съдове за битови отпадъци», като сумата за съдове за битови отпадъци става от 200 000 лв. в първоначалния план на 70 000 лв. след актуализацията.

В следствие Заповед №РД-69/04.04.2022 г. на директора на РИОСВ, размерът на плануваните разходи за отчисления по чл. 64 от ЗУО от 5 566 500 лв. се предлага да стане 2 900 268 лв.

Разликата в предвиденият разход в размер на 2 665 532 лв. се предлага да бъде разпределена както следва:

В т. 1.2. „Обезвреждане на битовите отпадъци в депа или други съоръжения“ се добавят нови разходи, както следва:

* За Проект „Депо за неопасни твърди битови отпадъци – етап ІІІ ”, финансиран от ПУДООС – средства в размер на 2 145 532 лв.
* За промяна на комплексно разрешително №380-Н0/2009 и такса за издаване на комплексно разрешително на обект "Депо за неопасни отпадъци и инсталация за биологично разграждане по закрит способ", с. Шишманци – 40 000 лв.
* За Мониторинг и изпълнение на условията на комплексно разрешително за обект "Регионално депо за неопасни отпадъци" и др. с. Цалапица - средства в размер на 330 000 лв.
* За резервни части на обект "Депо за неопасни отпадъци и инсталация за биологично разграждане по закрит способ, с. Шишманци" - средства в размер на 150 000 лв.

В останалата си част Приложение № 1 - План-сметка за приходите и необходимите разходи за 2022 година за дейностите по чл. 66, ал. 1 от ЗМДТ с източник на финансиране такса „Битови отпадъци“ остава непроменено.

*(Приложение № 1 - План-сметка за приходите и необходимите разходи за 2022 година за дейностите по чл. 66, ал. 1 от ЗМДТ с източник на финансиране такса „Битови отпадъци“)*

**II. ПРИЛОЖЕНИЕ № 1А–РАЗПРЕДЕЛЕНИЕ НА ПРЕХОДНИЯ ОСТАТЪК ОТ 2021 Г. ОТ ТАКСА „БИТОВИ ОТПАДЪЦИ“ ПО ПЛАН-СМЕТКА ЗА ПРИХОДИТЕ И НЕОБХОДИМИТЕ РАЗХОДИ ЗА 2022 ГОДИНА ЗА ДЕЙНОСТИТЕ ПО ЧЛ. 66, АЛ. 1 ОТ ЗМДТ**

***1. Разходи, финансирани от преходния остатък от 2021 г. от такса“Битови отпадъци“.***

Приходите от преходния остатък от 2021 г. от такса “Битови отпадъци“ са в размер на **2 125 003** лв.

 Елементите, които формират разходната част на план-сметката и са финансирани от преходния остатък от 2021 г. от такса “Битови отпадъци“, стават както следва:

|  |  |
| --- | --- |
| *За събиране, включително разделно на битовите отпадъци и транспортирането им до депата или други инсталации и съоръжения за третирането им* | * ОП “Чистота“
 |
| *Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл.60 и 64 от ЗУО* | * Отчисления по чл. 64 от ЗУО
 |
| *За почистване на уличните платна, площадите, алеите, парковете и други територии от населените места, предназначени за обществено ползване* | * ОП “Чистота“
 |

Общият размер на планираните разходи за осъществяване на дейностите по чл. 66, ал. 1 от ЗМДТ, финансирани от преходния остатък от 2021 г. от такса “Битови отпадъци“ възлизат на **2 125 003** лв. и ще бъдат разходвани след промяната както следва:

Във връзка със Заповед № РД-69/04.04.2022 г. на директора на РИОСВ –Пловдив, средствата предвидени за отчисления в размер на 2 125 003 лв, стават 786 962 лв.

Разликата в предвиденият разход в размер на 1 338 041 лв. се предлага да бъде разпределена както следва:

Добавя се нов разход:

За събиране, включително разделно на битовите отпадъци и транспортирането им до депата или други инсталации и съоръжения за третирането им:

За ОП “Чистота“ – средства в размер на 517 282 лв.

Добавя се нов разход:

За почистване на уличните платна, площадите, алеите, парковете и други територии от населените места, предназначени за обществено ползване, от които:

За ОП “Чистота“ – средства в размер на 775 924 лв.

За Противообледенителни материали за почистването на уличните платна, площадите, алеите, парковете и другите територии от населените места, предназначени за обществено ползване – средства в размер на 44 835 лв.

(*Приложение № 1А–Разпределение на преходния остатък от 2021 г. от такса „Битови отпадъци“ по План-сметка за приходите и необходимите разходи за 2022 година за дейностите по чл. 66, ал. 1 от ЗМДТ).*

**III. ПРИЛОЖЕНИЕ № 2 - ПЛАН-СМЕТКА ЗА ПРИХОДИТЕ И НЕОБХОДИМИТЕ РАЗХОДИ ЗА 2022 ГОДИНА ЗА ДЕЙНОСТИТЕ ПО ЧЛ. 66, АЛ. 1 ОТ ЗМДТ С ИЗТОЧНИК НА ФИНАНСИРАНЕ НАТРУПАНИТЕ ОТЧИСЛЕНИЯ ПО ЧЛ. 64 ОТ ЗУО**

***1. Разходи, финансирани от натрупаните отчисления по чл. 64 от Закона за управление на отпадъците.***

 Елементите, които формират разходната част на план-сметката и са финансирани от натрупаните отчисления по чл.20 от Наредба 7 от 19.12.2013 г. за реда и начина на изчисляване и определяне на размера на обезпеченията и отчисленията, изисквани при депониране на отпадъци, са както следва:

|  |  |
| --- | --- |
| *Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл.60 и 64 от ЗУО* | * Услуга по преработка на отпадъци на обект „Депо за неопасни отпадъци и инсталация за биологично разграждане по закрит способ” – с.Шишманци;
* Програма за управление на отпадъците на територията на Община Пловдив;
* ОП „Градини и паркове“ за Компостираща инсталация за разделно събрани зелени и/или биоразградими отпадъци.
* Изготвяне на Морфологичен анализ, съгласно чл. 28а от Наредба № 7 от 19.12.2013 г.
* Информационни кампании свързани с предотвратяване образуването на отпадъци, подготовка за повторна употреба и постигане на целите по чл. 31, ал. 1 от ЗУО, съгласно мерките заложени в програмата за управление на отпадъци
* За промяна на комплексно разрешително №380-Н0/2009 и такса за издаване на комплексно разрешително на обект "Депо за неопасни отпадъци и инсталация за биологично разграждане по закрит способ", с. Шишманци
 |

Във връзка с разпоредбата на чл. 24, ал. 1 от Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци се премахва следният разход:

В точка 1.1 „За проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл.60 и 64 от ЗУО“, подточка 1.1.4 „За промяна на комплексно разрешително №380-Н0/2009 и такса за издаване на комплексно разрешително на обект "Депо за неопасни отпадъци и инсталация за биологично разграждане по закрит способ", с. Шишманци“ от **40 000 лв.** става **0 лв**.

 След премахването на посоченият разход, размерът на предвиденият приход, съответно общият разход по Приложение № 2 - План-сметка за приходите и необходимите разходи за 2022 година за дейностите по чл. 66, ал. 1 от ЗМДТ с източник на финансиране натрупаните отчисления по чл. 64 от ЗУО:

 **Вместо 3 222 944 лв. става 3 182 944 лв.**

В останалата си част Приложение № 2 от План-сметка за приходите и необходимите разходи за 2022 година за дейностите по чл. 66, ал. 1 от ЗМДТ с източник на финансиране натрупаните отчисления по чл. 64 от ЗУО остава непроменено

 (*Приложение № 2 - План-сметка за приходите и необходимите разходи за 2022 година за дейностите по чл. 66, ал. 1 от ЗМДТ с източник на финансиране натрупаните отчисления по чл. 64 от ЗУО.)*

**IV. ПРИЛОЖЕНИЕ 2А „РАЗПРЕДЕЛЕНИЕ НА ПРЕХОДНИЯ ОСТАТЪК ОТ НАТРУПАНИТЕ ОТЧИСЛЕНИЯ ПО ЧЛ. 20 ОТ НАРЕДБА № 7 OТ 19.12.2013 Г. ПО РЕШЕНИЯ НА РИОСВ – ПЛОВДИВ, ПО ПЛАН - СМЕТКА ЗА ПРИХОДИТЕ И ЗА НЕОБХОДИМИТЕ РАЗХОДИ ЗА 2021 ГОД. ЗА ДЕЙНОСТИТЕ ПО ЧЛ. 66, АЛ. 1 ОТ ЗМДТ“.**

**1. *Разходи, финансирани от преходния остатък от натрупаните отчисления по чл.20 от Наредба №7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци, по Решения на РИОСВ – Пловдив.***

След изготвянето на отчета на разходваните средства по Решение № 09-УО-78/25.03.2021 г., по чл. 20 от Наредба №7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци бе служебно установено, че при разпределянето на преходният остатък в План-сметката за 2022 г. е заложен по-голям размер на прихода от този приходоизточник.

От отчета за 2021 г. се установява, че приходите от преходния остатък по Решения на РИОСВ – Пловдив са в размер както следва: **601 118** **лв.** по Решение № 09-УО-78/25.03.2021 г. и **57 922** лв. по Решение № 09-УО-64/12.03.2020 г.

В приетата с Решение № 45, взето с Протокол № 4 от 24.02.2022 г. на Общински съвет – Пловдив приходите от преходния остатък по Решения на РИОСВ – Пловдив бяха в размер както следва: **760 249** лв. по Решение № 09-УО-78/25.03.2021 г. и **57 922** лв. по Решение № 09-УО-64/12.03.2020 г.

Елементите, които формират разходната част на план-сметката и са финансирани от преходния остатък от натрупаните отчисления по чл.20 от Наредба №7 от 19.12.2013 г., съгласно Решения на РИОСВ – Пловдив не се променят с предложеното изменение и са както следва:

|  |  |
| --- | --- |
|  *Проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по чл.60 и 64 от ЗУО* | * Услуга по преработка на отпадъци на обект „Депо за неопасни отпадъци и инсталация за биологично разграждане по закрит способ” – с. Шишманци (с източник на финансиране остатък по Решение № 09-УО-78/25.03.2021 г. на РИОСВ – Пловдив.);
* ОП „Градини и паркове“ за Компостираща инсталация за разделно събрани зелени и/или биоразградими отпадъци. (с източник на финансиране остатък по Решение №09-УО-64/12.03.2020 г. на РИОСВ – Пловдив.)
* ОП „Градини и паркове“ за Компостираща инсталация за разделно събрани зелени и/или биоразградими отпадъци. (с източник на финансиране остатък по Решение № 09-УО-78/25.03.2021 г. на РИОСВ – Пловдив.)
 |

С оглед отстраняване на различията се предлагат следните промени:

Общият размер на планираните разходи за осъществяване на дейностите по чл. 66, ал. 1 от ЗМДТ, финансирани от преходния остатък от натрупаните отчисления по чл.20 от Наредба №7 от 19.12.2013 г., по Решения на РИОСВ – Пловдив, съответно Решение № 09-УО-64/12.03.2020 г. и Решение № 09-УО-78/25.03.2021 г., е бил 818 171 лв., а след промяната става 659 040 лв.

Във връзка с промяната в размера на приходите, разходът по т. 1.1, подточка 1.1.1, *За експлоатационни разходи за услугата по третиране, включващи и извършването на последващи разходи, свързани с изградените съоръжения и инсталации за предварително третиране и оползотворяване, в т.ч. рециклиране на битови отпадъци, на обект „Депо за неопасни отпадъци и Инсталация за биологично разграждане по закрит способ в с. Шишманци“* се промяна и от **501 613 лв.** след промянатастава **342 482 лв.** В останалата си част, Приложение 2А *„Разпределение на преходния остатък от натрупаните отчисления по чл. 20 от Наредба № 7 oт 19.12.2013 г. по решения на РИОСВ – Пловдив, по План - сметка за приходите и за необходимите разходи за 2021 год. за дейностите по чл. 66, ал. 1 от ЗМДТ“,* остава непроменено.

*(Приложение 2А „Разпределение на преходния остатък от натрупаните отчисления по чл. 20 от Наредба № 7 oт 19.12.2013 г. по решения на РИОСВ – Пловдив, по План - сметка за приходите и за необходимите разходи за 2021 год. за дейностите по чл. 66, ал. 1 от ЗМДТ“)*

Останалите приложения, част от План-сметка за приходите и необходимите разходи за 2022 година за дейностите по чл. 66, ал. 1 от ЗМДТ приета с Решение № 45, взето с Протокол № 4 от 24.12.2022 г. на Общински съвет – Пловдив остават непроменени.

Видно от изложеното е, че предлаганото изменение няма да попречи за изпълнение на плануваните дейности, които се финансират по чл.66, ал.1 от ЗМДТ, т.е. които са с източник на финансиране „такса битови отпадъци“.

Общият размер на планираните разходи за осъществяване на дейностите по чл.66, ал. 1 от ЗМДТ за 2022 година които възлиза на **50 596 805 лева** се намаля пропорционално със сумата намалена в Приложение 2 след промяната и става **50 556 805 лева**

Във връзка с изложеното, на заинтересованите лица се предоставя 30-дневен срок, считано от датата на публикуване на настоящото съобщение, за предложения и становища по проект за изменение на План-сметка за приходите и необходимите разходи за 2022 година за дейностите по чл.66, ал. 1 от ЗМДТ.

Писмени становища, мнения и коментари могат да бъдат изпращани, както следва:

**На хартиен носител:** деловодството на Oбщина Пловдив, пл. «Ст. Стамболов» №1

**По електронен път:** на следния e-mail адрес: direkcia\_ecologia@plovdiv.bg

**П р и л о ж е н и я:**

* ***Приложение № 1*** *- План-сметка за приходите и необходимите разходи за 2022 година за дейностите по чл.66, ал.1 от ЗМДТ с източник на финансиране такса „Битови отпадъци“*;
* ***Приложение № 1А*** *– Разпределение на преходния остстък от 2021 г. от такса „Битови отпадъци“ по план-сметка за приходите и необходимите разходи за 2022 година за дейностите по чл. 66, ал. 1 от ЗМДТ.*
* ***Приложение № 2*** *- План-сметка за приходите и необходимите разходи за 2022 година за дейностите по чл. 66, ал. 1 от ЗМДТ с източник на финансиране натрупаните отчисления по чл. 64 от Закона за управление на отпадъците*,
* ***Приложение № 2А*** - *Разпределение на преходния остатък от натрупаните отчисления по чл. 20 от Наредба № 7 oт 19.12.2013 г. по решения на РИОСВ – Пловдив, по План - сметка за приходите и за необходимите разходи за 2021 год. за дейностите по чл. 66, ал. 1 от ЗМДТ*